CELEX: 32004R0858
Language: ro
Date: 2004-04-29 00:00:00
Title: Regulamentul (CE, Euratom) nr. 858/2004 al Consiliului din 29 aprilie 2004 de stabilire a condițiilor de acordare și a cuantumului indemnizațiilor prevăzute la articolul 56c din Statutul funcționarilor pentru a ține seama de condițiile de muncă deosebit de grele

01/Volumul 08
            
            
               RO
            
            
               Jurnalul Ofícial al Uniunii Europene
            
            
               282
            
         32004R0858
   
               L 161/14
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE, EURATOM) NR. 858/2004 AL CONSILIULUI
   
   din 29 aprilie 2004
   de stabilire a condițiilor de acordare și a cuantumului indemnizațiilor prevăzute la articolul 56c din Statutul funcționarilor pentru a ține seama de condițiile de muncă deosebit de grele
   CONSILIUL UNIUNII EUROPENE,
   având în vedere Statutul funcționarilor și Regimul aplicabil celorlalți agenți ai Comunităților Europene stabilite de Regulamentul (CEE, Euratom, CECO) nr. 259/68 (1), astfel cum a fost modificat ultima dată prin Regulamentul (CE, Euratom) nr. 723/2004 (2), în special articolul 56c din Statutul funcționarilor,
   având în vedere propunerea Comisiei, prezentată după consultarea Comitetului pentru statutul funcționarilor,
   întrucât:
   Consiliul are misiunea, hotărând pe baza propunerii Comisiei, de a stabili condițiile de atribuire și ratele indemnizațiilor care pot fi acordate anumitor funcționari pentru a ține seama de condițiile de muncă deosebit de grele,
   ADOPTĂ PREZENTUL REGULAMENT:
   Articolul 1
   Funcționarii care trebuie să exercite activități în condiții deosebit de grele au dreptul la indemnizații stabilite în conformitate cu articolele care urmează.
   Articolul 2
   Indemnizațiile sunt exprimate în puncte. Un punct este egal cu 0,032 % din salariul de bază al unui funcționar de gradul 1 prima treaptă (3). Se aplică indemnizațiilor coeficientul corector aplicabil remunerațiilor funcționarilor.
   Indemnizațiile se plătesc lunar.
   Articolul 3
   (1)   În tabelul de mai jos sunt indicate condițiile speciale de muncă pentru care se pot acorda indemnizații, precum și numărul de puncte prevăzute pentru fiecare oră de muncă efectivă:
   
               Condiții de muncă speciale
            
            
               Numărul de puncte pe oră de muncă efectivă pentru grupele de funcții AD și AST (4)
               
            
         
               
                           I.
                        
                        
                           Protecție personală
                        
                     
         
               
                           (a)
                        
                        
                           Purtarea de îmbrăcăminte specială incomodă necesară pentru protecția împotriva incendiilor, a contaminării, a radiațiilor și a produselor corozive:
                        
                     
            
                
            
         
               
                           1.
                        
                        
                           Îmbrăcăminte specială grea
                        
                     
            
               10
            
         
               
                           2.
                        
                        
                           Costume autonome de protecție contra incendiilor
                        
                     
            
               50
            
         
               
                           3.
                        
                        
                           Alte costume de protecție autonome
                        
                     
            
               34
            
         
               
                           4.
                        
                        
                           Îmbrăcăminte de protecție cu aparat respirator autonom
                        
                     
            
               25
            
         
               
                           5.
                        
                        
                           Altă îmbrăcăminte de protecție cu aparat respirator de protecție
                        
                     
            
               20
            
         
               
                           (b)
                        
                        
                           Protecție parțială:
                        
                     
            
                
            
         
               
                           1.
                        
                        
                           Aparate respiratorii autonome
                        
                     
            
               16
            
         
               
                           2.
                        
                        
                           Măști respiratorii complete
                        
                     
            
               10
            
         
               
                           3.
                        
                        
                           Măști respiratorii împotriva depunerii prafului
                        
                     
            
               6
            
         
               
                           4.
                        
                        
                           Alte sisteme de protecție împotriva produselor toxice, asfixiante, corozive etc.
                        
                     
            
               2
            
         
               
                           5.
                        
                        
                           Cutii cu mănuși și telemanipulatoare
                        
                     
            
               2
            
         
               
                           II.
                        
                        
                           Locuri de muncă
                        
                     
         
               
                           (a)
                        
                        
                           Spații închise
                        
                     
            
                
            
         
               Muncă în spații închise, fără lumină naturală, care sunt traversate de cabluri de înaltă tensiune sau de țevi de canalizare cu temperaturi ridicate care sunt într-atât de dese încât îngreunează circulația
            
            
               2
            
         
               
                           (b)
                        
                        
                           Zgomot
                        
                     
            
                
            
         
               Muncă în spații în care volumul sonor mediu este mai mare de 85 de decibeli
            
            
               2
            
         
               
                           (c)
                        
                        
                           Locuri periculoase care presupun utilizarea unor sisteme de protecție deosebit de grele
                        
                     
            
                
            
         
               
                           1.
                        
                        
                           Pasaje subterane
                        
                     
            
               2
            
         
               
                           2.
                        
                        
                           Locuri în care munca se desfășoară la peste 6 m deasupra solului, ceea ce implică riscuri deosebite
                        
                     
            
               5
            
         
               În aceste cazuri, indemnizația se acordă printr-o decizie a autorității cu putere de numire, după consultarea, după caz, a unui comitet mixt.
            
            
                
            
         
               
                           III.
                        
                        
                           Natura muncii
                        
                     
         
               
                           (a)
                        
                        
                           Manipularea sau lucrul care presupune utilizarea anumitor substanțe, în condiții de muncă deosebit de grele (vezi lista din anexă)
                        
                     
            
               2
            
         
               
                           (b)
                        
                        
                           Lucrul cu explozibili în calitate de artificier
                        
                     
            
               5
            
         (2)   Pentru a se permite asigurarea unui control permanent, activitățile desfășurate în condițiile definite la alineatul (1) se înregistrează pe teren și în ordine cronologică. Înregistrarea cuprinde precizări privind lucrările executate, prin trimitere la tabelul de mai sus.
   Autoritatea cu putere de numire stabilește normele de aplicare a acestui control; dacă numărul de ore de muncă în cauză poate fi considerat ca fiind același în fiecare lună, autoritatea cu putere de numire poate renunța la această înregistrare.
   Articolul 4
   Indemnizațiile prevăzute pentru munca desfășurată în condițiile definite la punctul I din tabelul menționat la articolul 3 nu pot fi cumulate; același lucru este valabil și pentru indemnizațiile prevăzute la punctele II și III din tabelul respectiv.
   De asemenea, indemnizațiile prevăzute pentru munca desfășurată în condițiile definite la punctele I și III din tabelul menționat anterior nu pot fi cumulate.
   Pentru aplicarea paragrafelor precedente, dacă sunt datorate simultan mai multe indemnizații, se plătește numai indemnizația a cărei valoare este cea mai mare.
   Articolul 5
   Sub rezerva aplicării articolului 2 din Regulamentul (CECO, CEE, Euratom) nr. 300/76 de stabilire a categoriilor de funcționari care au dreptul la indemnizații pentru muncă în schimburi, precum și a condițiilor de acordare și a ratelor acestor indemnizații (5), indemnizațiile primite în temeiul prezentului regulament nu pot depăși 1 500 de puncte lunar pe funcționar.
   Articolul 6
   Prezentul regulament se aplică prin analogie agenților temporari, auxiliari și contractuali.
   Articolul 7
   În fiecare an, în luna aprilie, Comisia prezintă Consiliului un raport cu privire la:
   
               —
            
            
               numărul de funcționari și agenți din fiecare categorie care beneficiază de indemnizațiile menționate în prezentul regulament, defalcat pe instituții și sediile acestora, precum și numărul de ore lucrate în diversele condiții specificate în tabelul menționat la articolul 3;
            
         
               —
            
            
               cheltuielile totale aferente acestor indemnizații.
            
         Articolul 8
   Regulamentul (CEE) nr. 1799/72 (6) se abrogă în ziua intrării în vigoare a prezentului regulament.
   Articolul 9
   Prezentul regulament intră în vigoare la 1 mai 2004.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 29 aprilie 2004.
      
         
            Pentru Consiliu
         
         
            Președintele
         
         M. McDOWELL
         
      
   
   
      (1)  JO L 56, 4.3.1968, p. 1.
   
      (2)  JO L 124, 27.4.2004, p. 1.
   
      (3)  Pentru perioada cuprinsă între 1 mai 2004 și 30 aprilie 2006: Gradul D*1, treapta 1.
   
      (4)  Pentru perioada cuprinsă între 1 mai 2004 și 30 aprilie 2006: categoriile A*, B*, C*, D*.
   
      (5)  JO L 38, 13.2.1976, p. 1. Regulament astfel cum a fost modificat ultima dată prin Regulamentul (CE, CECO, Euratom) nr. 2461/98 (JO L 307, 17.11.1998, p. 5).
   
      (6)  JO L 192, 22.8.1972, p. 1.
   ANEXĂ
   Lista menționată la articolul 3
   
               A.
            
            
               Produse corozive și asfixiante:
               
                           1.
                        
                        
                           La manipulare:
                           Halogeni, acizi hidrohalogenați (acid clorhidric și acid fluorhidric), fluoruri halogenate; acid sulfuric, clorură de sulf, sodă caustică și hidroxid de potasiu, amoniac.
                        
                     
                           2.
                        
                        
                           În procese tehnice:
                           Decaparea și pasivarea oțelurilor inoxidabile și a aliajelor ușoare, prin imersiune sau contact cu agenți decapanți sau oxidanți.
                        
                     
         
               B.
            
            
               Produse toxice:
               
                           1.
                        
                        
                           La manipulare:
                           Produsele radioactive sub formă toxică; beriliu și compușii acestuia; arsenic și compușii acestuia; mercur, compuși și amalgamuri ai acestuia; tetraetil de plumb; acid cianhidric; cianuri și acrilonitril; oxid de azot și dioxid de azot; fosfor și eteruri fosforice; seleniu; oxid de deuteriu.
                        
                     
                           2.
                        
                        
                           În procese tehnice:
                           Fabricarea, concentrarea și depozitarea de produse radioactive sub formă toxică; turnarea, sudura și prelucrarea plumbului și a aliajelor plumb-antimoniu și cadmiu-antimoniu.
                        
                     
         
               C.
            
            
               Produse ușor inflamabile și/sau explozivi:
               
                           1.
                        
                        
                           La manipulare:
                           Gazele comprimate: acetilenă, oxigen, metan, etan, etilenă și gaze rare; solvenți organici volatili, precum alcoolul metilic, alcoolul etilic, eterul dietilic, acetona, benzenul, toluenul; metalele lichide, precum sodiul sau potasiul; sulf.
                        
                     
                           2.
                        
                        
                           În procese tehnice:
                           Sudură cu argon; curățarea și degresarea pieselor foarte murdare cu solvenți precum tricloretilena; utilizarea unor lichide organice, precum difenilul, trifenilul, polifenilul, Dowtherm, reziduuri ale compușilor greu volatili din circuite; turnarea parafinei sau a bitumului.
                        
                     
         
               D.
            
            
               Produse care murdăresc:
               
                           1.
                        
                        
                           La manipulare:
                           Compuși sub formă de pulbere de cadmiu, de crom, de nichel, de bismut, de bariu, de vanadiu și de mangan; oxid de fier sub formă de pulbere.
                        
                     
                           2.
                        
                        
                           În procese tehnice:
                           Prelucrarea grafitului; lubrifierea și drenarea pompelor și a motoarelor, precum pompele de vid, pompele de circulare a lichidelor, pompele de decompresie, generatoarele cu aer comprimat; polizarea cu substanțe speciale; manipularea zgurei metalice.
                           Prezenta anexă se modifică de Consiliu la propunerea Comisiei, în funcție de progresele științifice și tehnice.